വിൻഡോസ് സെർവർ 2008

മൈക്രോസോഫ്റ്റ്‌ വിൻഡോസിന്റെ ഒരു സെർവർ ഓപ്പറേറ്റിങ് സിസ്റ്റമാണ് വിൻഡോസ് സെർവർ 2008. വിൻഡോസ് സെർവർ 2003 ന്റെ തുടർച്ചയായി 2008 ഫെബ്രുവരി 27-നാണ് ഇത് ഔദ്യോഗികമായി പുറത്തിറങ്ങിയത്. "വിൻഡോസ് ലോങ്ഹോൺ സെർവർ" എന്നതാണ് ഇതിന്റെ രഹസ്യനാമം, ഓപ്പറേറ്റിംഗ് സിസ്റ്റങ്ങളുടെ വിൻഡോസ് എൻടി കുടുംബത്തിന്റെ ഭാഗമായി മൈക്രോസോഫ്റ്റ് നിർമ്മിക്കുന്ന വിൻഡോസ് സെർവർ ഓപ്പറേറ്റിംഗ് സിസ്റ്റത്തിന്റെ നാലാമത്തെ പതിപ്പാണ്. വിൻഡോസ് വിസ്റ്റയിൽ നിന്നാണ് ഇത് ഉരുത്തിരിഞ്ഞത്, വിൻഡോസ് സെർവർ 2008, വിൻഡോസ് സെർവർ 2003-ന്റെ പിൻഗാമിയും വിൻഡോസ് സെർവർ 2008 ആർ2-ന്റെ മുൻഗാമിയുമാണ്.

ഐഎ-32-അധിഷ്‌ഠിത പ്രോസസ്സറുകൾ (32-ബിറ്റ് പ്രോസസ്സറുകൾ എന്നും അറിയപ്പെടുന്നു) പിന്തുണയ്ക്കുന്ന വിൻഡോസ് സെർവറിന്റെ അവസാന പതിപ്പാണ് വിൻഡോസ് സെർവർ 2008. അതിന്റെ പിൻഗാമിയായ വിൻഡോസ് സെർവർ 2008 ആർ2, പിന്തുണയ്ക്കുന്ന ഏതൊരു ആർക്കിടെക്ചറിലും 64-ബിറ്റ് പ്രോസസർ ആവശ്യമാണ് (x86-ന് വേണ്ടി x86-64 ഉം 
പിന്നെ ഇറ്റാനിയത്തിനും വേണ്ടി).
ചരിത്രം
മൈക്രോസോഫ്റ്റ് വിൻഡോസ് വിസ്റ്റയെ പുറത്തിറക്കിയപ്പോൾ സമ്മിശ്ര പ്രതികരണമാണ് ലഭിച്ചത്, അവരുടെ അവസാന വിൻഡോസ് സെർവർ റിലീസ് വിൻഡോസ് എക്സ്പി അടിസ്ഥാനമാക്കിയുള്ളതാണ്. ഓപ്പറേറ്റിംഗ് സിസ്റ്റത്തിന്റെ വിൻഡോസ് സെർവർ കോഡ്‌നാമം "'ലോംഗ്‌ഹോൺ'" ആയിരുന്നു, എന്നാൽ പിന്നീട് 2007 മെയ് 16-ന് വിൻഹെക്കി(WinHEC)-ൽ നടന്ന മുഖ്യപ്രഭാഷണത്തിനിടെ മൈക്രോസോഫ്റ്റ് ചെയർമാൻ ബിൽ ഗേറ്റ്‌സ് ഇത് പ്രഖ്യാപിച്ചപ്പോൾ വിൻഡോസ് സെർവർ 2008 എന്നാക്കി മാറ്റി.

2005 ജൂലൈ 27-ന് ബീറ്റ 1 പുറത്തിറങ്ങി; ബീറ്റ 2 പ്രഖ്യാപിക്കുകയും 2006 മെയ് 23-ന് വിൻഹെക്ക് 2006-ലും ബീറ്റ 3 2007 ഏപ്രിൽ 25-ന് പരസ്യമായി പുറത്തിറക്കുകയും ചെയ്തു.റിലീസ് കാൻഡിഡേറ്റ് 0 2007 സെപ്റ്റംബർ 24 ന് പൊതുജനങ്ങൾക്കായി റിലീസ് ചെയ്തുകൂടാതെ റിലീസ് കാൻഡിഡേറ്റ് 1 ഡിസംബർ 5, 2007 ന് പൊതുജനങ്ങൾക്കായി റിലീസ് ചെയ്തു. വിൻഡോസ് സെർവർ 2008 നിർമ്മാണത്തിലിരിക്കുകയും അത് ഫെബ്രുവരി 4, 2008 ന് പുറത്തിറങ്ങുകയും ചെയ്തു, ഔദ്യോഗികമായി വിതരണം നടത്തിയത് ആ മാസം 27-ന് ആയിരുന്നു.
ഫീച്ചറുകൾ
വിൻഡോസ് വിസ്റ്റയുടെ അതേ കോഡ്ബേസിൽ നിന്നാണ് വിൻഡോസ് സെർവർ 2008 നിർമ്മിച്ചിരിക്കുന്നത്, അതിനാൽ ഇത് ഒരേ ആർക്കിടെക്ചറും ഫങ്ഷണാലിറ്റിയും പങ്കിടുന്നു. കോഡ്ബേസ് സാധാരണമായതിനാൽ, വിൻഡോസ് വിസ്റ്റയുടെ സാങ്കേതിക, സുരക്ഷ, മാനേജ്മെന്റ്, അഡ്മിനിസ്ട്രേറ്റീവ് ഫീച്ചറുകളിൽ ഭൂരിഭാഗവും വിൻഡോസ് സെർവർ 2008-ന് അവകാശമായി ലഭിക്കുന്നു, അതായത് റീറൈറ്റൻ നെറ്റ്‌വർക്കിംഗ് സ്റ്റാക്ക് (നേറ്റീവ് IPv6, നേറ്റീവ് വയർലെസ്, വേഗത, മെച്ചപ്പെടുത്തിയ സുരക്ഷ കാര്യങ്ങൾ); മെച്ചപ്പെട്ട ഇമേജ് അടിസ്ഥാനമാക്കിയുള്ള ഇൻസ്റ്റാളേഷൻ, ഡിപ്ലോയ്മെന്റ്, റിക്കവറി; മെച്ചപ്പെട്ട ഡയഗ്നോസ്റ്റിക്സ്, മോണിറ്ററിംഗ്, ഇവന്റ് ലോഗിംഗ്, റിപ്പോർട്ടിംഗ് ടൂളുകൾ; ബിറ്റ്‌ലോക്കർ, അഡ്രസ് സ്‌പേസ് ലേഔട്ട് റാൻഡമൈസേഷൻ (ASLR) പോലുള്ള പുതിയ സുരക്ഷാ സവിശേഷതകൾ; സുരക്ഷിതമായ ഡിഫോൾട്ട് കോൺഫിഗറേഷനോടുകൂടിയ മെച്ചപ്പെട്ട വിൻഡോസ് ഫയർവാൾ; .നെറ്റ് ഫ്രെയിംവർക്ക് 3.0 സാങ്കേതികവിദ്യകൾ, പ്രത്യേകിച്ച് വിൻഡോസ് കമ്മ്യൂണിക്കേഷൻ ഫൗണ്ടേഷൻ, മൈക്രോസോഫ്റ്റ് മെസേജ് ക്യൂയിംഗ്, വിൻഡോസ് വർക്ക്ഫ്ലോ ഫൗണ്ടേഷൻ; കൂടാതെ കോർ കേർണൽ, മെമ്മറി, മെച്ചപ്പെടുത്തിയ ഫയൽ സിസ്റ്റം മുതലായ പ്രത്യേകതകൾ നൽകിയിരിക്കുന്നു. ഈ ഉപകരണങ്ങളുടെ ഹോട്ട് പ്ലഗ്ഗിംഗ് അനുവദിക്കുന്നതിന് പ്രോസസറുകളും മെമ്മറി ഉപകരണങ്ങളും പ്ലഗ് ആൻഡ് പ്ലേ ഡിവൈസുകളായി രൂപപ്പെടുത്തിയിരിക്കുന്നു. ഡൈനാമിക് ഹാർഡ്‌വെയർ പാർട്ടീഷനിംഗ് ഉപയോഗിച്ച് സിസ്റ്റം റിസോഴ്‌സുകളെ ഡൈനാമിക് ആയി പാർട്ടീഷൻ ചെയ്യാൻ  അനുവദിക്കുന്നു - ഓരോ പാർട്ടീഷനും അതിന്റേതായ മെമ്മറി, പ്രോസസ്സർ, മറ്റ് പാർട്ടീഷനുകളിൽ നിന്ന് സ്വതന്ത്രമായ ഐ/ഒ(I/O) ഹോസ്റ്റ് ബ്രിഡ്ജ് ഉപകരണങ്ങൾ എന്നിവയുണ്ട്.

അവലംബം

പുറത്തേക്കുള്ള കണ്ണികൾ

വർഗ്ഗം:മൈക്രോസോഫ്റ്റ്‌ വിൻഡോസ്‌
വർഗ്ഗം:ഓപ്പറേറ്റിങ് സിസ്റ്റങ്ങൾ